     ร้านก๋วยเตี๋ยวในอำเภอหนองไผ่ที่รสชาติดี อร่อย น่าสนใจทีเดียว มีเมนูให้เลือกหลากหลายทั้งก๋วยเตี๋ยวและข้าว จะเป็นอาหารทานเล่นรองท้องก็ยังมี ร้านนี้พอถึงสี่แยกไฟแดงของอำเภอหนองไผ่แล้วเลี้ยวขวา ตรงไปเรื่อย ๆ จนทะลุไปด้านหลัง ร้านจะอยู่ทางขวามือ เบอร์โทรศัพท์ร้าน 056-562066 หรือ 081-7278001 ครับ

     วันนี้สั่งเป็นบะหมี่ไก่ทอดเทริยากิ แปลกดีเหมือนกันแถมน้ำจิ้มซีฟู้ดมาให้ด้วย รสชาติตัวเส้นบะหมี่ธรรมดา แต่โดยรวมที่ใส่มาแล้วทานได้เข้ากันทีเดียว ชามที่ 2 เป็นเส้นเล็กต้มยำ ใส่เครื่องมาเยอะทั้งลูกชิ้น ตีนไก่ หมูแดง หมูสับ รสชาติแซ่บถึงใจ และวันนี้สั่งเมนูทานเล่นเป็นลวกจิ้มรวม ได้มาเยอะพอสมควรจิ้มกับน้ำจิ้มซีฟู้ด อร่อย แซ่บดีครับ 

ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,273)